hu en hu hu hu hu hu hu hu en hu hu hu hu hu hu hu hu hu hu es cs hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu fr hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. március 4. 3 változtatás vár ellenőrzésre.
Ugrás a navigációhoz Ugrás a kereséshez
Ez a szócikk (vagy szakasz) leginkább egy rajongói oldalra hasonlít.
Segíts te is átírni a cikket, például a fölösleges vagy irreleváns listák, magasztalások, idézetek redukálásával, szükség szerint törlésével, illetve a szöveg átfogalmazásával úgy, hogy a cikk semleges nézőpontú legyen.
1977. május 2. (45 éves)
Színház- és Filmművészeti Egyetem (–2009)
A Wikimédia Commons tartalmaz Lutter Imre témájú médiaállományokat.
Lutter Imre (Nyíregyháza, 1977. május 2. –) magyar versmondó előadóművész, producer, újságíró, drámapedagógus.
2018 és 2019 óta az ATV, az ATV Spirit és a Spirit FM rádió hangja, a Magyar Versmondók Egyesületének elnöke, a Latinovits Emlékmű Alapítvány kuratóriumi elnöke, a Kaleidoszkóp nemzetközi VersFesztivál és a Bujtor István Filmfesztivál igazgatója, a Versmondó folyóirat, az online Versrádió és az internetes versoldalak főszerkesztője. A média és az előadó-művészet terén is aktív. Emellett saját rendezvényszervező és televíziós gyártó cége, a myspace produkció ügyvezető-producere. Tanít a Budapesti Metropolitan Egyetemen, szakmai vezetője a nyári Versművészeti Táboroknak. A szélesebb nyilvánosság a TV2 száguldó riportereként ismerte meg. 2004-ben megkapta a Ki viszi át a Szerelmet emlékplakettet, 2007-ben állami kitüntetésben részesült, Wlassics Gyula-díjjal tüntették ki. 2012-ben a Radnóti Miklós Emlékbizottság és Irodalmi Társaság kuratóriumának egyhangú döntése alapján a vers népszerűsítéséért, előadóművészi és irodalomszervező munkájáért, valamint a költészet újszerű, innovatív filmes világának megteremtéséért Radnóti-díjban részesült.
A kultúra terjesztését, ápolását és a tehetséggondozást elsődleges feladatának tartja. Számos európai uniós pályázatban közreműködik szakmai vezetőként. Színészként, műsorvezetőként, moderátorként, drámapedagógusként, előadóművészként, szerkesztőként és producerként egyaránt foglalkoztatott. 2018-ban a Magyar Kultúra Lovagjává avatták, majd ugyanebben az évben Magyar Arany Érdemkereszttel, 2019-ben pedig Bánffy Miklós-díjjal tüntették ki. Versszínházi előadásaival gyakorta hívják meg bel- és külföldön vendégszereplésre, az Egyesült Államokban és Kanadában rendszeresen turnézik. Legismertebb előadása az Ócska keringő címet viseli, amelyből limitált példányszámban hangoskönyv is megjelent. Folyamatosan keresi az új és innovatív kulturális platformokat: legutóbb a Nemzeti VERSenyt alapította meg a Nemzeti Színházzal és a Magyar Versmondók Egyesületével közösen.
Gyakran szerepel képernyőn, de csak értékhordozó tévéműsorokban vállal aktív szerepet. A Duna TV Divat és Dizájn műsorának és más műsoroknak is kölcsönzi a hangját, a Jóban-rosszban sorozatban dr. Csanády Gergely ügyvédet alakítja. Lutter Imre 2019. április 11-én egy rendkívüli irodalmi eseményen Budapesten, a Fészek Művészklubban, A vers 50 árnyalata címet viselő 24 órás program keretében felállította az egyéni versmondás világrekordját. 2019-ben új sorozatot indított el a Facebookon, majd a YouTube-on, a "Vers mindegy kinek" versmondó-versfilm sorozatot, amely már az első darabjával, Ady Endre: Áldásadás a vonaton című versének előadásával rekordokat döntött, négy hét alatt jóval több mint negyedmillióan nézték meg a Facebookon.
A sorozatot, a versekhez kapcsolódó beszélgetésekkel együtt átvette az M5 TV Felsős című műsora és nem sokkal később az Alsós, sulikalandok című műsor is. Elindult közben a Sorok között Lutter Imrével című tévés irodalmi talkshow-ja, amit a nézők heti rendszerességgel láthatnak az ATV-ben, bővített verzióban Lutter Imre YouTube csatornáján és a műsor rádiós változatát a Spirit FM-en, valamint a Spotify-on. A műsorban Lutter Imre ismert barátaival beszélget arról, hogyan változtatta meg az életüket egy vers, és hogy mit gondolnak a világról. Az egyedi, innovatív műsorban a verset filmes feldolgozásban, a versmondó művész-műsorvezetőtől láthatják, hallhatják a nézők, hallgatók.
1995-ben érettségizett Nyíregyházán, a Zrínyi Ilona Gimnáziumban. 2000-ben vette át első diplomáját a Miskolci Egyetem Állam- és Jogtudományi Karán. Néhány évvel később vers- és prózamondó előadóművész, majd újságíró képesítést szerzett, 2009-ben pedig drámapedagógia szakon végzett a Színház- és Filmművészeti Egyetemen.
2022-től: Az RTL Klub-ban és a YouTube-on látható "Sorok között Lutter Imrével" című műsor vezetője , producere
2019-2022: Az ATV-ben és a YouTube-on látható "Sorok között Lutter Imrével" című műsor vezetője , producere
2019-től: A Verspercek Lutter Imrével című verses beszélgető rovat műsorvezetője és a versek tolmácsolója az M5 TV Felsős c. műsorában
2019-től: Az ATV Spirit TV és a Spirit FM rádió csatornahangja
2008-tól: a myspace produkció Kft. ügyvezetője és producere
2010-2012: Magyar Vidék Televízió (programigazgató, majd stratégiai igazgató)
2009-2010: Origo TV – OzoneNetwork (program-főszerkesztő)
2007-2009: Viasat3 – TV6 (produkciós főszerkesztő, kreatív producer, majd kreatív vezető)
2006: Friderikusz Produkció (vezető riporter, team-vezető)
2002-2006: TV2 (riporter, felelős szerkesztő, száguldó riporter – Aktív, Napló, Magellán, Katalin bírónő, Mokka)
2000-2002: Magyar Televízió (szerkesztő-riporter, felelős szerkesztő, műsorvezető)
1997-1999: Duna TV (sorozatszereplő – Kalliopé dalnokai)
Tévéműsor-készítő, filmgyártó és rendezvényszervező cége a myspace produkció Kft. Kreatív producerként olyan műsorok fűződnek a nevéhez, mint A Nagy étteremalakítás Giannival, a Lúzer FC, a Sofőrök, a Kordáék a Föld körül, a Pimasz úr, a Kölykök, a Tutifuvar – a taxiquiz, a HOTsztárkvíz, az Így tévéztek Ti az Unibet Pókermilliomos vagy az Ability – a képességek próbája. Főszerkesztőként elindítója volt a New Yorkban különdíjat nyert Ozone Időjárásperceknek, és producerként jegyez versfilmes alkotásokat (Kaleidoszkóp VersFesztivál filmek, Ködszurkálók, Gyerekjáték: a Vers, stb.). A világ számos pontján forgatott, a legkülönbözőbb műfajokban. Riporterként, szerkesztőként, száguldó riportként, kreatív producerként, programigazgatóként és stratégiai igazgatóként is dolgozott, jelenleg saját cégét irányítja. Megújítója és szerkesztője a Magyar Versmondók Egyesülete internetes oldalainak, amelyek közül a legnépszerűbb a vers.hu átfogó költészeti orgánum. Nevéhez fűződik az online Versrádió megalkotása is, amelynek műsorán több száz költő, neves amatőr és hivatásos előadó több ezer verse hallható és látható. Ez a honlap két évvel ezelőtt elnyerte a Magyar Marketing Szövetség Az Év Honlapja – Különdíját. 2017-től egy éven át hetente jelentkezett költészeti beszélgetése a BonumTV Délelőtt című műsorában. 2018-tól az ATV, 2019-től pedig ATV Spirit és a Spirit FM rádióadó csatornahangja is lett. Az M5 TV Felsős című műsorában és online is látható új sorozata, az általa előadott versekkel és az azokhoz kapcsolódó, emberi hangvételű beszélgetésekkel együtt. Elindult a Sorok között Lutter Imrével című tévés irodalmi talkshowja, amit a nézők heti rendszerességgel láthatnak az ATV-ben, Lutter Imre YouTube csatornáján és a műsor rádiós változatát a Spirit FM-en.
Jóban Rosszban – dr. Csanády Gergely (sorozat, 2018–2019, 2021)
a Magyar Versmondók Egyesületének Archiválva 2021. január 19-i dátummal a Wayback Machine-ben elnöke (2020-tól, korábban: ügyvezető elnök 2008-tól)
a Latinovits Emlékmű Alapítvány kuratóriumi elnöke (2020-tól)
a Bujtor István Filmfesztivál igazgatója (2017-től)
a Kaleidoszkóp nemzetközi VersFesztivál Archiválva 2020. december 3-i dátummal a Wayback Machine-ben igazgatója (1998-tól)
a Költők Világkongresszusa Parnasszus Egyesület felügyelő bizottsági tagja (2008-tól)
a Versmondó folyóirat Archiválva 2020. december 4-i dátummal a Wayback Machine-ben főszerkesztője (2019-től, korábban szerkesztőbizottsági tagja 2000-től)
az Első Magyar Versszínház igazgatója (2008-tól)
az Északkelet-magyarországi Regionális Versmondó Egyesület alapítóelnöke (1999)
a Magyar Szín-Játékos Szövetség tanácsadó testületének tagja (2004-től)
Több mint két évtizede maghatározó szereplőjévé vált a magyar előadóművészetet, és nem utolsósorban a magyar nyelvű versmondást összefogó és koordináló Magyar Versmondók Egyesületének. Tevékenysége révén új, korszerű dimenziókkal gazdagodott a magyar nyelvű amatőr és professzionális versmondás – a vers előadóművészete. Nevéhez fűződik a Kaleidoszkóp VersFesztivál megalapítása, amit Európa meghatározó seregszemléjévé tett. Munkája révén teremtődtek meg az Első Magyar Versszínház működési feltételei, és műhellyé szerveződve lett a magyar színházi életben, az egykori budapesti Irodalmi Színpad szellemi örökösévé. Pedagógiai munkássága, tehetséggondozó tevékenysége mellett érzékeny előadóművésznek tartják, aki kiválóan ismeri a pódiumi színpad törvényszerűségeit, hitelesen és sokoldalúan szólal meg műsoraiban, mind a klasszikus, mind a kortársirodalom művészi interpretálójaként.
Publicisztikai, szerkesztői, irodalomszervező tevékenysége is sokrétű. Saját könyvei mellett létrehozta a Kaleidoszkóp Könyvsorozatot Archiválva 2012. október 10-i dátummal a Wayback Machine-ben, amelynek égisze alatt tíz kötet jelent meg eddig, az antológiák révén pedig számos, mára ismertté vált költő és író indult el az irodalmi pályán.
2014-ben két hanganyag is megjelent a gondozásában, a Memento című holokauszt hangoskönyv (közreműködők: Bálint András, Galkó Balázs, Gubás Gabi, Lutter Imre, Schneider Zoltán, Jávori Ferenc 'Fegya', rendező: Turczi István) és a Bíbor parázson című Radnóti hangoskönyv (közreműködők: Bakos-Kiss Gábor, Földes László Hobo, Lutter Imre, Olt Tamás; zeneszerzők: Olajos Gábor, Jávori Ferenc 'Fegya' és Szarka Tamás). Utóbbit a Nemzeti Színház és a TheArtRoom Drámajátékos Stúdió közös előadásban dolgozta fel, Bakos-Kiss Gábor, Olt Tamás és Lutter Imre főszereplésével. 2015-ben Kiss Lászlóval közösen jelentette meg a Társas játék című dramatikus módszertani kiadványt. Több önálló és társas előadóestje van, amelyekkel külföldön is vendégszerepelt, fellépett többek között New Yorkban és Los Angelesben is. Fesztiválokon, találkozókon, kiállításokon gyakran vezet műsort vagy moderál beszélgetéseket.
Főszerkesztője az átfogó költészeti és pódiumművészeti oldalnak, a vers.hu portálnak, illetve a Versmondó folyóirat elektronikus változatának, és gyakran tesz eleget kulturális és jótékonysági felkéréseknek (ilyen volt például a 2013-ban és 2014-ben megrendezett Ratkó József Emlékév, amelynek nagykövete lett). A keze alatt megvalósuló Európai uniós pályázatokban koncerteket, pályaorientációs foglalkozásokat, érzékenyítő tréningeket, továbbképzéseket, konferenciákat, sporteseményeket, táborokat és kirándulásokat szervez. Radnóti-díját, mint a díj történetének legfiatalabb kitüntetettje, 2012-ben együtt kapta meg a költő özvegyével, Gyarmati Fannival, akinek maga nyújtotta át Radnótival közös lakásában az elismerést. 2016-ban a Nemzeti Színházzal és a Magyar Versmondók Egyesületével megalapította a Nemzeti VERSenyt, amely egy csapásra népszerűé vált a költészetet és a versmondást kedvelők körében. Ezzel együtt egy új műfaj, a versfilm, illetve a versklip széles körű bevezetésére is sikeres kísérletet tett, párhuzamosan az ugyancsak általa alapított Kaleidoszkóp VersFesztivállal és az általa zsűri elnökként felügyelt Bujtor István Filmfesztivállal.
2017-től a Jóban Rosszban sorozatban dr. Csanády Gergely ügyvédet alakítja. Ugyanebben az évben három újabb hangoskönyv valósult meg a közreműködésével: a Három fő, a Légyott és A világ legjobb akciófilmje – mindhárom a Spanyolnátha irodalmi folyóirat gondozásában. 2018-ban „A kortárs irodalom és olvasás fejlesztéséért" a Magyar Kultúra Lovagjává[1] avatták, sokoldalú művészi, irodalomszervezői, pedagógiai és publicisztikai munkája elismeréseként 2018. augusztus 20-án, az Államalapítás ünnepe alkalmából, Áder János köztársasági elnök a Magyar Arany Érdemkereszt polgári tagozata kitüntetésben részesítette. Lutter Imre 2019-ben, a magyar költészet napján a legendás Fészek Klubban 24 órán keresztül magyar szerzők szépirodalmi műveit adta elő, s ezzel a teljesítményével világrekordot állított fel. Az M5 TV-ben a Verspercek Lutter Imrével című saját rovatával találkozhat a néző hetente, a Felsős című tévéműsorban mond verset s beszél is az adott költeményről. Az ATV-ben, az ATV Spiriten és a Spirit FM-en is jelen van, akárcsak saját YouTube csatornáján a Sorok között Lutter Imrével című irodalmi talkshow-ja, amelyben ismert barátaival beszélget arról, hogyan változtatta meg az életüket egy vers, és hogy mit gondolnak a világról. Az egyedi, innovatív műsorban a verset filmes feldolgozásban látható. Eközben "Vers mindegy, kinek" sorozata a Facebookon és a YouTube-on is tízezreket ér el.
„Zrínyi Akadémia” tagság (2003)
„Ki viszi át a Szerelmet” díj (Magyar Versmondók Egyesülete, 2004)
Wlassics Gyula-díj (állami kitüntetés, 2007)
MTG Awards creative felterjesztés (2007)
Versmondó Guinness Rekord (2008)
New York Television Festival különdíj – Ozone Időjáráspercek (2010)
Az Év Honlapja Különdíj – online Versrádió (Magyar Marketing Szövetség, 2010)
Fehér Rózsa-díj (az MVE révén, Kultúraközvetítők Társasága, 2012)
Radnóti-díj (Radnóti Miklós Emlékbizottság és Irodalmi Társaság, 2012)
A Magyar Kultúra Lovagja (Falvak Kultúrájáért Alapítvány, 2018)
Magyar Arany Érdemkereszt (állami kitüntetés, 2018)
Az egyéni versmondás Guinness Rekordja (2019)
Három fő (hangoskönyv, 2017)
A világ legjobb akciófilmje (hangoskönyv, 2017)
Hovatovább (pályaorientációs módszertani könyv, 2016)
Játékos társ (szakkönyv, 2016)
Mondd ki bátran! (művészetpedagógia segédlet, 2016)
Tanuld és tanítsd a jobbat (pedagógiai útmutató, 2016)
Társas játék (dramatikus módszertani kötet, 2015)
Bíbor parázson (dupla korongos Radnóti hangoskönyv, 2014)
Memento – Túl a gyászon (dupla korongos Holokauszt hangoskönyv, 2014)
Nők a volán mögött (szubjektívregény, 2007)
Retúr (vers- és prózaantológia, 2007)
Jelen, lét (vers- és prózaantológia, 2006)
Firka a falra (vers- és prózaantológia, 2005)
Szárnyak hullámverésben (vers- és prózaantológia, 2004)
Lánctánc (vers- és prózaantológia, 2003)
Szavak sziluettje (vers- és prózaantológia, 2002)
Látó határ (vers- és prózaantológia, 2001)
A pillanat története (vers- és prózaantológia, 2000)
Virágzó Kopjafák (vers- és prózaantológia, 1999)
Éltem írtam érted... (vers- és prózaantológia, 1998)
↑ Lutter Imre a Magyar Kultúra Lovagja lett. www.nyiregyhaza.hu. (Hozzáférés: 2018. március 5.)
Halló – Lutter Imre
[[https://web.archive.org/web/*/http://www.elteonline.hu/kultura/10-31-fokuszban-lutter-imre-es-a-versfesztival halott link] A fókuszban: Lutter Imre és a VersFesztivál][halott link]
Művészek a művelődésben: Lutter Imre
Vers és New York
Ki az a Lutter Imi?
Radnóti-díjat kapott Lutter Imre
Egy fesztivál lélektől lélekig
Lutter Imre kapta a Radnóti-díjat
Bíbor parázson – hangoskönyv Radnótiról
Memento – holokauszt hangoskönyv
Lutter Imre a Magyar Kultúra Lovagja lett Archiválva 2018. március 6-i dátummal a Wayback Machine-ben
Megható gondolatok egy friss, nyíregyházi lovagtól
Lutter Imre, a Magyar Kultúra Lovagja
Szerzői adatlapja a Molyon
New Yorkba száguldott a Mokka riportere
Lutter Imre a port.hu oldalon
Magyar világrekord született: Lutter Imre 24 órán át szavalt
Világrekord született a költészet napján
Lutter Imre hivatalos Facebook oldala: https://www.facebook.com/lutterimredr/
Lutter Imre YouTube csatornája: https://www.youtube.com/channel/UCmb5GRFhWTRvfTEGn_vdEWQ
Sablon:A Színház- és Filmművészeti Egyetem 2009-ben oklevelet szerzett hallgatói
A Színház- és Filmművészeti Egyetem 2009-ben oklevelet szerzett hallgatói
Bata Éva •  Csémy Balázs •  Józan László •  Klem Viktor •  Kovács Ádám •  Kőrösi Petra •  Majorfalvi Bálint •  Petrik Andrea •
Réti Adrienn •  Rusznák András •  Tar Renáta •  Trokán Nóra
Osztályvezető tanár: Marton László, Hegedűs D. Géza
Csórics Balázs •  Fejszés Attila •  Fekete Linda •  Gulyás Balázs •  Hajdú Melinda •  Horváth Andor •  Kis Domonkos Márk •
Bakos-Kiss Gábor •  Molnár Gyöngyi •  Mózes Anita •  Trokán Anna •  Valentin Titánia
Osztályvezető tanár: Huszti Péter, Kerényi Imre
Baski Valéria •  Dicsőné Horváth Piroska •  Dobos Ildikó •  E. Tóbiás Sára •  Farkas Gábor •  Fenyvesi Laura •  Főző Ágnes •  Gáspár Kinga •  Herczeg Tamás •  Hernádi Mária •  Ivókné Szajkó Ottília •  Kaszás Veronika •  Lutter Imre •  Németh Andrea •  Sági Zsuzsanna •  Széll Szilvia Eszter •  Szőcs Szilvia Judit •  Tóth Gábor •  Wladyczanski Mihály
Barna Miklós •  Cseke Borbála Eszter •  Debre Zsuzsanna Nóra •  Dicső Dániel •  Galán Angéla •  Hack Júlia Anna •  Hermann Gábor •  Kovács Attila •  Kovács Nikoletta Andrea •  Lóth Katalin •  Sellei Ábel •  Somody Ildikó Erika •  Szász Tamás István •  S. Takács András •  Török Ádám
Osztályvezető tanár: Rangos Katalin
Bárány Dániel •  Bárkányi Judit Lili •  Debre Zsuzsanna Nóra •  Galán Géza •  Gellért Veronika •  Jancsik Júlia •  Kőrösi Gábor Ádám •  Kucsera Olga •  Lénárt Hajnalka Eszter •  Mórocz András •  Nagy Linda •  Peller Mariann Erzsébet •  Tóth Berta
Osztályvezető tanár: Bárdos András
Akar Péter •  Bárány Márton •  Bodzsár Márk •  Harmath Dávid Csaba •  Horváth Gábor •  Németh Anita •  Selmeczi Nóra •
Sós Júlia Panna •  Széphelyi Júlia •  Szőcs Petra •  Zomborácz Virág
Osztályvezető tanár: Földényi F. László, Morcsányi Géza
Bíró Dénes •  Boskovic Sandra •  Csizmadia Izabella •  Garai Judit Eszter •  Hárs Anna •  Jeli Viktória •  Kenesey Judit Nóra •
Kiss Márton •  Kovács Dániel Ambrus •  Merkl Orsolya •  Orosz Eszter •  Sőregi Melinda •  Szilágyi Zsófia •  Viski Dorottya
Osztályvezető tanár: Osztovits Levente
Berkes Júlia •  Kertész Bence •  Mester Linda •  Óvári Eszter •  Réti Péter
Osztályvezető tanár: Hutlassa Tamás
Film- és televízió vágók
Hájos Zsolt •  Jancsó Dávid •  Makk Lili Anna •  Papp Szilvia •  Richter Nóra •  Roszik Gergely •  Sónyi Marianna •  Sós Henrietta •
Osztályvezető tanár: Sellő Hajnal
Évfolyamok · 1999 · 2000 · 2001 · 2002 · 2003 · 2004 · 2005 · 2006 · 2007 · 2008 · 2009 · 2010 ·
A lap eredeti címe: „https://hu.wikipedia.org/w/index.php?title=Lutter_Imre&oldid=24736914”
Rajongói oldalra hasonlító lapok
Lektorálandó lapok megjelölési dátum nélkül
Minden szócikk halott külső hivatkozásokkal
Szócikkek halott külső hivatkozásokkal 2019 februárjából
Szócikkek halott külső hivatkozásokkal 2019 májusából
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. március 4., 14:27
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.